Aprillis 1942 andis Jossif Stalin kaugtegevuslennuväe ülemale  kindralleitnant Aleksandr Golovanovile salajase ülesande. Seni pomme vedanud lenduritel tuli sihtpunkti toimetada väärtuslik "pagas" - Nõukogude Liidu välisminister Vjatšeslav Molotov. Esmalt Londonisse Briti valitsusega arvamusi vahetama ja seejärel Washingtoni, kohtuma USA presidendi Franklin Rooseveltiga. Omamoodi kurioosne oli, et kindral Golovanov soovitas parima ja ohutuma marsruudina üle vaenlase territooriumi lendamist. Kaaludes kõiki argumente, nõustus Stalin selle ettepanekuga.